|  |  |
| --- | --- |
| **Titlul proiectului** | Abordarea pragmatica a provocărilor de mediu, economice, sociale și legislative ale tranziției energetice |
| **Denumirea promotorului și partenerilor de proiect** | Promotor: Asociația Bankwatch România  Partener 1: Asociația 2Celsius |
| **Număr contract de finanțare** | RO2020/ACF\_A3\_MM\_11 |

Nr. înreg. ACF13/26.05.2021

**CERERE DE OFERTĂ**

**pentru atribuirea contractului având ca obiect** Servicii de training pentru cursul de dreptul mediului și elaborarea suportului de curs aferent

Având în vedere necesitățile din cadrul proiectului „Abordarea pragmatica a provocărilor de mediu, economice, sociale și legislative ale tranziției energetice”, Asociația Bankwatch România organizează o selecție de oferte în vederea atribuirii contractului având ca obiect ”Servicii de training pentru cursul de dreptul mediului și elaborarea suportului de curs aferent ”.

|  |  |  |
| --- | --- | --- |
| 1 | Date privind achizitorul | Asociația Bankwatch România  Splaiul Independenței nr.1, bloc 16, scara 1, ap. 6, 040011, București, Tel:. 031 438 2489  Persoană de contact: Vlad Popescu,  e-mail: vlad.popescu@bankwatch.org |
| 2 | Obiectul achiziției | Servicii de training pentru cursul de dreptul mediului și elaborarea suportului de curs aferent |
| 3 | Valoarea estimată (lei fără TVA) | 18.120, din care:   * 16.450 pentru trainer și elaborarea suportului de curs * 1.670 pentru asistent trainer   (ofertele vor include și cheltuielile de transport, cazare și masă pentru ofertant) |
| 4 | Date privind modalitatea de atribuire | Selecție de oferte potrivit Procedurii realizarea achizițiilor în cadrul Active Citizens Fund România |
| 5 | Specificatiile tehnice ale serviciilor ce urmează a fi achiziționate | *Specificațiile tehnice se regăsesc în Anexa 5.*  În cadrul ofertei se vor specifica separat prețurile pentru cele două componente:   * trainer (expert principal), inclusiv elaborarea suportului de curs; * asistent trainer (expert secundar).   În cazul în care ofertantul nu poate oferi ambele componente, poate opta pentru includerea unei singure componente. |
| 6 | Cerințe de participare | Ofertantul îndeplinește condițiile de eligibilitate menționate în Anexa 1, nu se află în situațiile de excludere menționate în Anexa 2 și nu se află într-o situație de conflict de interese.  Ofertantul va lua la cunoștință și va transmite împreună cu oferta și Anexele 1, 2 și 4 semnate.  De asemenea, ofertantul va anexa la ofertă CV-ul expertului / experților, din care să reiasă experiența relevantă. |
| 8 | Termenul limită de depunere a ofertelor | 07.06.2021, Ora 12:00 |
| 9 | Adresa la care se trimit ofertele și modul de prezentare al acestora | Prin e-mail: vlad.popescu@bankwatch.org |
| 10 | Limba în care trebuie redactate ofertele | Română |
| 11 | Perioada de valabilitate a ofertei | 20 zile |
| 12 | Data, ora și locul deschiderii ofertelor | 07.06.2021, ora 12:00 la sediul achizitorului din București |
| 13 | Data limită pentru solicitarea de clarificări | 02.06.2021, ora 12:00. Data până la care se va răspunde la solicitările de clarificări 03.06.2021, ora 17:00.. |
| 14 | Finanțarea achiziției | Prin intermediul Contractului de Finanțare al proiectului **RO2020/ACF\_A3\_MM\_11** |
| 15 | Criterii de atribuire a contractului | Cel mai bun raport calitate-preț, în condițiile respectării cantităților și specificațiilor cerute.  Ofertele se vor puncta conform următorilor factori:   1. Expert principal:    1. Experiență obligatorie (5 litigii de dreptul mediului) - eliminatoriu    2. Experiență recomandată (cursuri de dreptul mediului absolvite) - max. 3 p    3. Experiență recomandată (publicații) - max. 3 p    4. Experiență recomandată (traininguri / cursuri predate) - max. 4 p    5. Preț - max. 5 p (se va puncta prin comparație cu valoarea estimată și cu celelalte oferte primite) 2. Expert secundar:    1. Experiență obligatorie (1 an în instanță) - eliminatoriu    2. Experiență recomandată (cursuri de dreptul mediului absolvite) - max. 3 p    3. Experiență recomandată (limba engleză) - max. 4 p    4. Experiență recomandată (asistent în cadrul altor cursuri) - max. 3 p    5. Preț - max. 5 p (se va puncta prin comparație cu valoarea estimată și cu celelalte oferte primite) |

*Data publicării anunţului publicitar : 27.05.2021*

***Anexa nr. 1: Declarație privind eligibilitatea***

**OFERTANTUL**

…………………………….. *(denumirea/numele)*

**DECLARAȚIE PRIVIND ELIGIBILITATEA**

Subsemnatul, reprezentant ........................................ (legal/ împuternicit) al ......................................................................................, *(denumirea/ numele si sediul/ adresa ofertantului)* declar pe propria răspundere, sub sancțiunile aplicate faptei de fals în acte, că societatea nu a fost condamnată prin hotărâre definitivă a unei instanţe judecătoreşti, că aceasta nu are ca membru al organului de administrare/de conducere/ de supraveghere și că nu are în cadrul acesteia persoane cu putere de reprezentare/de decizie/de control condamnate printr-o hotărâre definitivă pentru comiterea uneia dintre următoarele infracțiuni: constituirea unui grup infracţional organizat, infracţiuni de corupţie, infracţiuni împotriva intereselor financiare ale Uniunii Europene, acte de terorism, spălarea banilor, traficul şi exploatarea persoanelor vulnerabile, fraudă.

Subsemnatul declar de asemenea că societatea are dreptul legal de a desfășura activitățile economice prevăzute în ofertă.

Subsemnatul declar că informațiile furnizate sunt complete și corecte în fiecare detaliu și înțeleg că achizitorul are dreptul de a solicita, în scopul verificării și confirmării declarațiilor, situațiilor și documentelor care însoțesc oferta, orice informații suplimentare privind eligibilitatea noastră, precum și experiența, competența și resursele de care dispunem.

Subsemnatul autorizez prin prezenta orice instituție, societate comercială, bancă, alte persoane juridice să furnizeze informații reprezentanților autorizați ai ........................ cu privire la orice aspect tehnic și financiar în legătură cu activitatea noastră.

Prezenta declarație este valabilă ...................zile.

Data completării: .................................

Ofertant,

…………………………

## Anexa nr. 2: Declaraţie privind situaţia de excludere a ofertantului

**OFERTANTUL**

…………………….. *(denumirea/numele)*

**DECLARAŢIE**

**privind situațiile de excludere din procedură**

Subsemnatul(a), reprezentant ................. (legal/împuternicit) al ........................ (*denumirea, numele operatorului economic*), în calitate de ofertant la procedura organizată în vederea atribuirii ....................., declar pe propria răspundere că societatea noastră nu se află în niciuna dintre situațiile de mai jos:

- şi-a încălcat obligaţiile privind plata impozitelor, taxelor sau a contribuţiilor la bugetul general consolidat, iar acest lucru a fost stabilit printr-o hotărâre judecătorească sau decizie administrativă având caracter definitiv şi obligatoriu în conformitate cu legea statului în care respectivul operator economic este înfiinţat;

- a încălcat obligaţiile relevante din domeniile mediului, social şi al relaţiilor de muncă;

- se află în procedura insolvenţei sau în lichidare, în supraveghere judiciară sau în încetarea activităţii;

- a comis o abatere profesională gravă care îi pune în discuţie integritatea;

- a încheiat cu alţi operatori economici acorduri care vizează denaturarea concurenţei în cadrul sau în legătură cu prezenta procedură;

- se află într-o situaţie de conflict de interese în cadrul sau în legătură cu prezenta procedură;

- participarea anterioară a operatorului economic la pregătirea procedurii a condus la o distorsionare a concurenţei;

- operatorul economic şi-a încălcat în mod grav sau repetat obligaţiile principale ce-i reveneau în cadrul unui contract de achiziţii, iar aceste încălcări au dus la încetarea anticipată a respectivului contract, plata de daune-interese sau alte sancţiuni comparabile;

- operatorul economic s-a făcut vinovat de declaraţii false în conţinutul informaţiilor transmise la solicitarea achizitorului, nu a prezentat aceste informaţii sau nu este în măsură să prezinte documentele justificative solicitate;

- operatorul economic a încercat să influenţeze în mod nelegal procesul decizional al achizitorului, să obţină informaţii confidenţiale care i-ar putea conferi avantaje nejustificate în cadrul procedurii sau a furnizat din neglijenţă informaţii eronate care pot avea o influenţă semnificativă asupra deciziilor achizitorului privind excluderea din procedură a respectivului operator economic, selectarea acestuia sau atribuirea acordului-cadru către respectivul operator economic.

Subsemnatul declar că informaţiile furnizate sunt complete şi corecte în fiecare detaliu şi înţeleg că achizitorul are dreptul de a solicita, în scopul verificării şi confirmării declaraţiilor, orice documente doveditoare de care dispun.

Înţeleg că în cazul în care această declaraţie nu este conformă cu realitatea sunt pasibil de încălcarea prevederilor legislaţiei penale privind falsul în declaraţii.

Data completării ......................

Ofertant, ………………………………….

## Anexa nr. 4 – Declarație privind conflictul de interese

**OFERTANTUL** *[antetul ofertantului]*

**DECLARAŢIE**

**privind conflictul de interese**

**Cod proiect:** *[introduceți codul proiectului]*

**Denumirea achiziției:** Furnizarea/prestarea/execuția *[se alege una dintre variante] [introduceți obiectul contractului]* în cadrul proiectului *[introduceți denumirea proiectului]*

Subsemnatul(a) *[nume și prenume]*, reprezentant legal/împuternicit *[se alege una dintre variante]* al *[denumirea/numele ofertantului], CUI [se introduce CUI]* referitor la procedura *[se introduce denumirea procedurii]*, declar pe propria răspundere, sub sancțiunea falsului în declarații, așa cum este acesta prevăzut la art. 326 din Legea nr. 286/2009 privind Codul penal, cu modificările şi completările ulterioare, că nu există legături între:

* structurile acționariatului/de conducere ale beneficiarului şi ale organizației noastre;
* între membrii comisiei de evaluare/experți cooptați/persoana care realizează achiziția și organizația noastră;
* organizația noastră/acționariatul nostru nu deține pachetul majoritar de acțiuni în două firme participante pentru prezenta achiziție.

Subsemnatul(a) *[nume și prenume],* declar că voi informa imediat *[denumirea beneficiarului]* dacă vor interveni modificări în prezenta declarație.

De asemenea, declar că informațiile furnizate sunt complete şi corecte în fiecare detaliu şi înţeleg că reprezentanții *[denumirea beneficiarului]* are dreptul de a solicita, în scopul verificării şi confirmării declaraţiei, orice informaţii suplimentare.

Înţeleg că în cazul în care această declaraţie nu este conformă cu realitatea sunt pasibil de încălcarea prevederilor legislaţiei penale privind falsul în declaraţii.

Data *[introduceți data semnării]*

\_\_\_\_\_\_\_\_\_\_\_\_\_\_

(semnătura autorizată)

## Anexa nr. 5 - Specificații tehnice

**SPECIFICAȚII TEHNICE**

# Introducere

Specificațiile tehnice includ ansamblul cerințelor pe baza cărora fiecare ofertant va elabora propunerea tehnică și va stabili o propunere financiară pentru prestarea serviciilor care fac obiectul contractului/contractului-cadru.

# Serviciile solicitate: Pregătirea și susținerea unui curs de legislația mediului (3 module), evaluarea participanților și elaborarea suportului de curs și a materialelor de evaluare

## Rezultatele care trebuie obținute în urma prestării serviciilor:

* 20 de profesioniști în drept inițiați în problemele de dreptul mediului în cadrul unui curs cu o durată de 3 zile, în locație (Valea Prahovei);
* evaluare a participanților înainte de începerea și după finalizarea cursului;
* raport de evaluare a participanților;
* materiale elaborate în vederea susținerii și evaluării: suport de curs în format electronic (fișiere .pptx sau .pdf); materiale de evaluare; metodologie și grile de evaluare în format electronic (fișiere .pdf sau .docx);
* suportul de curs publicat pe site-ul proiectului (tranzitie-energetica.bankwatch.ro).

## Atribuțiile și responsabilitățile contractantului (contractanților) și ale achizitorului

Contractantul (contractanții):

* elaborează suportul de curs de drept al mediului conform specificațiilor primite de la achizitor;
* include în suportul de curs materialele primite de la vorbitorii externi din cadrul cursului (terți); stabilește împreună cu vorbitorii externi momentele expunerilor acestora în cadrul cursului;
* înaintează către achizitor varianta finală a suportului de curs și a oricăror altor materiale ajutătoare în format electronic în vederea publicării lor pe site-ul proiectului, cu cel puțin 3 zile lucrătoare înaintea începerii cursului;
* elaborează metodologia și grile de evaluare pentru participanți în vederea testării cunoștințelor acestora în domeniul vizat de curs, înainte de începerea și după finalizarea acestuia;
* evaluează cunoștințele participanților conform metodologiei elaborate;
* înaintează către achizitor lista participanților, împreună cu rezultatele obținute de aceștia la evaluări;
* susține cursul de dreptul mediului în locația stabilită de achizitor pe perioada de 3 zile;
* elaborează un necesar de materiale consumabile și de papetărie în vederea susținerii cursului și îl înaintează către achizitor cu cel puțin 10 zile lucrătoare înainte de începerea cursului;
* suportă în întregime cheltuielile de deplasare, cazare și masă pentru propria persoană (propriile persoane) - la elaborarea ofertei de preț se vor include și aceste costuri.

Achizitorul:

* pune la dispoziția contractantului (contractanților) toate informațiile necesare acestuia (acestora) pentru elaborarea suportului de curs;
* pune la dispoziția contractantului (contractanților) lista participanților cu cel puțin 20 zile lucrătoare înaintea începerii cursului, în vederea evaluării inițiale;
* pune la dispoziția contractantului (contractanților) materialele consumabile și de papetărie necesare desfășurării cursului;
* organizează cursul din punct de vedere logistic, închiriază locația, rezervă locuri de cazare pentru toți participanții și pentru contractant (contractanți);
* asigură toate materialele de igienă sanitară pentru toți participanții și pentru contractant (contractanți) pe întreaga perioadă de desfășurare a cursului, conform normelor în vigoare.

# Ipoteze și riscuri:

Ipoteze:

* posibilitatea desfășurării cursului în locație în contextul pandemiei Covid-19;
* recrutarea unui număr suficient de participanți;
* închirierea unei locații și rezervarea de locuri de cazare pentru toți participanții și pentru contractant (contractanți).

Riscuri:

* restricții de organizare a cursurilor în locație în contextul pandemiei Covid-19; în acest caz organizarea cursului trebuie să fie regândită pentru desfășurarea online.

# Abordare și metodologie în cadrul contractului:

Cursul se va desfășura pe perioada a trei zile (program 9 - 18, cu o pauză de masă de 1 h și două de cafea de câte 30 min) și va fi structurat în trei module și o sesiune de evaluare finală scrisă. În cadrul cursului se vor intercala și trei expuneri ale unor vorbitori externi (fiecare de câte 1 h), momentul acestora se va agreea cu fiecare dintre ei.

Cele trei module vor acoperi următoarele teme:

1. Metode de identificare a unor încălcări de dreptul mediului
2. Metode de construire a unui litigiu de dreptul mediului
3. Legislație verticală și orizontală (principii generale, legislație privind emisiile industriale, calitatea aerului, deșeuri industriale, reconstrucție ecologică, evaluarea impactului asupra mediului, evaluarea strategică de mediu, evaluare adecvată, accesul la informații de mediu, legislație comunitară incidentă, practica CJUE și a instanțelor naționale).

# Plan de lucru pentru activitățile/serviciile solicitate:

## Locul desfășurării activităților: la sediul contractantului (contractanților) și în locație (stabilită ulterior de achizitor - pe teritoriul României)

## Data de început și data de încheiere a prestării serviciilor sau durata prestării serviciilor: 1 iulie - 31 august 2021

# Resursele necesare/expertiza necesară pentru realizarea activităților în contract și obținerea rezultatelor:

## 

## Numărul de experți pe categorie de expertiză necesară: 1 expert principal (trainer), 1 expert secundar (asistent trainer)

## Numărul de zile/expert pe categorie: 1 expert principal (trainer) - 3 zile în locație + 5 zile pentru elaborarea suportului de curs; 1 expert secundar (asistent trainer) - 3 zile în locație.

## Experți principali:

Calificări: - diplomă de licență / master în drept; atestat trainer sau experiență pedagogică.

Experiență:

* obligatorie: în dreptul mediului; minim 5 procese în instanță pe teme de mediu finalizate;
* recomandată: cursuri absolvite în dreptul mediului; publicații; traininguri / cursuri predate.

Responsabilități:

* elaborează suportul de curs de drept al mediului conform specificațiilor primite de la achizitor;
* include în suportul de curs materialele primite de la vorbitorii externi din cadrul cursului (terți);
* înaintează către achizitor varianta finală a suportului de curs și a oricăror altor materiale ajutătoare în format electronic în vederea publicării lor pe site-ul proiectului;
* elaborează metodologia și grile de evaluare pentru participanți în vederea testării cunoștințelor acestora în domeniul vizat de curs, înainte de începerea și după finalizarea acestuia;
* susține cursul de dreptul mediului în locația stabilită de achizitor pe perioada de 3 zile.

## Experți secundari:

Calificări: - diplomă de licență / master în drept.

Experiență:

* obligatorie: cunoașterea dreptului mediului; minim 1 an experiență în instanță;
* recomandată: cursuri absolvite în dreptul mediului; limbă străină - engleza; asistent în cadrul altor cursuri.

Responsabilități:

* evaluează cunoștințele participanților conform metodologiei elaborate;
* înaintează către achizitor lista participanților, împreună cu rezultatele obținute de aceștia la evaluări;
* asistă trainerul la susținerea cursului de dreptul mediului în locația stabilită de achizitor pe perioada de 3 zile;
* elaborează un necesar de materiale consumabile și de papetărie în vederea susținerii cursului și îl înaintează către achizitor cu cel puțin 10 zile lucrătoare înainte de începerea cursului.

## Personalul administrativ și personalul suport/backstopping pentru activitatea experților principali în cadrul contractului: nu este cazul

## Infrastructura contractantului necesară pentru desfășurarea activităților contractului: 1 x laptop

## Infrastructura și resursele disponibile la nivelul achizitorului pentru îndeplinirea contractului:

* resurse umane - 1 x manager de proiect;
* materiale consumabile și de papetărie (conform necesarului înaintat de contractant);
* proiector, flipchart;
* website proiect.

# Managementul contractului

## Rapoartele/documentele solicitate de la contractant:

* rapoarte de evaluare;
* suport de curs în format electronic (fișiere .pptx sau .pdf);
* materiale de evaluare;
* metodologie și grile de evaluare în format electronic (fișiere .pdf sau .docx).

## Modalitatea de acceptare a rezultatelor parțiale și finale în cadrul contractului: Proces verbal de recepție

## Finalizarea serviciilor în cadrul contractului: Proces verbal de recepție

## Monitorizarea realizării activităților și a rezultatelor pe perioada derulării contractului: Prin livrarea documentelor solicitate

# Efectuarea plăților în cadrul contractului:

Pentru trainer: 40% la trimiterea suportului de curs; 60% la finalul cursului.

Pentru asistent trainer: 100% la finalul cursului.